**EGYÜTTMŰKÖDÉSI MEGÁLLAPODÁS**

amely létrejött egyfelől a **Szombathely Megyei Jogú Város Polgármesteri Hivatala** (székhelye: 9700 Szombathely, Kossuth Lajos u. 1-3., adószáma: 15421137-2-18, képviseli: Dr. Károlyi Ákos jegyző) mint a Közterület-felügyelet Állategészségügyi és Ebrendészeti Szolgálatát belső szervezeti egységként magába foglaló polgármesteri hivatal (a továbbiakban: **Szolgálat**),

másfelől a **Kutyamenhely Alapítvány** (székhelye: 9700 Szombathely, Kossuth Lajos u. 1-3., adószáma: 18881310-2-18, képviseli: Németh Tamás, a kuratórium elnöke, a továbbiakban: **Alapítvány**)

(a továbbiakban együttesen: Felek) között az alulírott helyen és napon az alábbi feltételekkel.

# **I. Az együttműködési megállapodás célja**

1. A Felek célja jelen megállapodással:
2. a szombathelyi állatvédelemmel foglalkozó hatóságok és civil szervezetek közötti együttműködés, közös munka hatékonyságának és eredményességének növelése;
3. a Szombathely közigazgatási területén élő gazdátlan, kóbor ebek befogásának elősegítése, a befogott ebek életkörülményei javításának, valamint az ebek új gazdához jutásának előmozdítása.

**II. A Szolgálat vállalásai**

1. A Szolgálat a működése során az Állategészségügyi és Ebrendészeti Szolgálat mindenkor hatályos működési szabályzatáról szóló jegyzői utasítás alapján eljárva:
2. a város közigazgatási területén a kóbor állatokat befogja, őrzi, gondozza;
3. a kóbor állatok befogását az állatok kíméletével, az állatvédelmi törvény előírásainak betartásával végzi;
4. a befogást követően megkísérli a befogott állatok gazdáinak felkutatását és értesítését;
5. a beazonosított állattartó részére az állatot kiadja a szükséges eljárások lefolytatása mellett;
6. a befogott állatokról nyilvántartást vezet, amely tartalmazza a befogás helyét, idejét, az állat leírását.
7. A Szolgálat a befogott állatokról folyamatosan tájékoztatja az Alapítványt.
8. A Szolgálat a telephelyén rendelkezésre álló férőhelyek szabad kapacitásának növelése érdekében:
9. törekszik a befogott és gazdát nem talált állatok új gazdához juttatására;
10. az örökbe fogadható állatokról minél több média- és közösségi felületen – lehetőleg fényképpel ellátva – folyamatosan tájékoztatja a lakosságot, a bekerülést követő lehető legkorábbi időpontban.

**III. Az Alapítvány vállalásai**

1. Abban az esetben, ha a Szolgálatnál lévő állatok száma eléri a maximális létszámot, és van 60 napnál régebben a telephelyen tartózkodó állat, amely nem talált gazdára, az Alapítvány vállalja annak átvételét, elhelyezését, gondozását és új gazdához juttatásának megkísérlését.
2. Az Alapítvány vállalja, hogy amennyiben a szükséges források rendelkezésére állnak, a menhely területén haladéktalanul kialakít olyan részt, ahová a város területén esetleg kóborló haszonállatokat, valamint az állatvédelmi hatósági eljárás során esetlegesen elhelyezni szükséges haszonállatokat biztonságba helyezi, megfelelő tartásáról gondoskodik.
3. A Szolgálat tudomással bír arról, hogy az Alapítvány az 1. a) pontban meghatározott cél érdekében az Állatvédők Vasi Egyesületével külön együttműködési megállapodást kötött. Az Alapítvány ugyanezen cél érdekében vállalja, hogy a Fekete István Állatvédő Egyesülettel is külön együttműködési megállapodást köt.

# **IV. Az együttműködési megállapodás felmondása, módosítása**

1. A megállapodást a Felek határozatlan időtartamra kötik azzal, hogy azt bármelyik fél jogosult a másik félhez intézett írásbeli nyilatkozattal annak kézhezvételétől számított 60 napos határidővel felmondani.
2. A Felek a jelen megállapodást a másik fél súlyos szerződésszegése esetén jogosultak azonnali hatállyal felmondani.
3. A Felek az együttműködési megállapodást közös megegyezésükkel bármikor módosíthatják.

# **V. A kapcsolattartás rendje**

1. A Felek a jelen együttműködési megállapodás végrehajtására, a megállapodással kapcsolatos egyeztetésekre, a megállapodás módosításának kidolgozására és az egyéb kapcsolattartásra az alábbi szakmai felelősöket jelölik ki:
* Polgármesteri Hivatal részéről: Németh János, a Hatósági Osztály Közterület-felügyeletnek az Állategészségügyi és Ebrendészeti Szolgálat szakmai koordinálásával megbízott igazgatási ügyintézője ( );
* Alapítvány részéről: Németh Tamás, az Alapítvány kuratóriumi elnöke ( ).

# **VI. Záró rendelkezések**

1. Jelen megállapodás a Felek aláírását követő napon lép hatályba.
2. A Felek megállapodnak abban, hogy az esetleges jogvitáikat elsősorban békés úton, tárgyalások útján kívánják rendezni. Amennyiben ezek 15 nap alatt nem vezetnek eredményre, bármelyik fél bírósághoz fordulhat.
3. Jelen megállapodásban nem szabályozott kérdések tekintetében a közterület-felügyeletről szóló 1999. évi LXIII. törvény, a Polgári Törvénykönyvről szóló 2013. évi V. törvény és a további vonatkozó jogszabályok, valamint az Állategészségügyi és Ebrendészeti Szolgálat mindenkor hatályos működési szabályzatáról szóló jegyzői utasítás rendelkezései az irányadóak.
4. Jelen megállapodás négy példányban készült, amelyből 2-2 példány a Polgármesteri Hivatalé és az Alapítványé.
5. Jelen megállapodást a Felek, annak elolvasását és értelmezését követően, mint akaratukkal mindenben megegyezőt, jóváhagyólag írták alá.

Szombathely, 2021. június „ ”.

 ………………………… …………………………

 **(: Dr. Károlyi Ákos :) (: Németh Tamás:)**

 Szombathely Megyei Jogú Város kuratóriumi elnök

 Jegyzője **Alapítvány**

 **Polgármesteri Hivatal**

**Záradék:** Jelen együttműködési megállapodást a Polgármesteri Hivatal részéről a közterület-felügyeletről szóló 1999. évi LXIII. törvény 6. § (1) bekezdése alapján Szombathely Megyei Jogú Város Közgyűlése hagyta jóvá a …/2021. (VI.24.) Kgy. számú határozattal.